**Kashivazaki** (yaponcha: *柏崎市* *Kashivazaki-shi*?) Yaponiyaning Niigata prefekturasida joylashgan shahardir. 2020-yil 30-noyabr holatiga koʻra, shaharda 34.883 ta xonadonda 81.836 nafar aholi istiqomat qilagan, aholi zichligi esa har kvadrat kilometrga 187 kishini tashkil qiladi. Shaharning umumiy maydoni 442,03 kvadrat kilometr (170,67 mi²) ga teng.

Geografiyasi
------------

 Fukuura sohillari
Kashivazaki janubiy-markaziy Niigata prefekturasining qirgʻoq mintaqasida joylashgan. Shaharning bir qismi Sado-Yahiko-Yoneyama Kvazi-milliy bogʻi chegara hududiga toʻgʻri keladi. Eng baland joyi Gozu togʻining choʻqqisi boʻlib, uning balandligi 912 metrga teng.

### Atrofdagi munitsipalitetlar

* Niigata prefekturasi
	+ Joetsu
	+ Nagaoka
	+ Tokamachi
	+ Izumozaki
	+ Kariva

### Iqlimi

Kashivazaki nam iqlimga ega (Köppen *Cfa*) boʻlib, issiq va nam yoz hamda sovuq qish faslida kuchli qor yogʻishi bilan ajralib turadi. Kashivazakidagi oʻrtacha yillik harorat 13.5 °C (56.3 °F) ni tashkil etadi. Yillik oʻrtacha yogʻin miqdori 2,411.3 mm (94.93 in) boʻlib, dekabr eng seryogʻin oy hisoblanadi. Avgustda eng yuqori harorat 25.7 °C (78.3 °F) atrofida va eng past harorat fevralda, taxminan 2.9 °C (37.2 °F) boʻladi. 

| **Kashivazaki (1991−2020) iqlimi** |
| --- |
| Koʻrsatkich | Yan | Fev | Mart | Apr | May | Iyun | Iyul | Avg | Sen | Okt | Noy | Dek | Yil |
| Mutlaq maksimal, °C | 18,0 | 22,6 | 23,9 | 30,8 | 32,6 | 34,6 | 37,0 | 38,1 | 37,0 | 35,1 | 27,1 | 22,4 | 38,1 |
| Oʻrtacha maksimal, °C | 6,3 | 6,7 | 10,1 | 15,9 | 21,1 | 24,3 | 28,3 | 30,1 | 26,3 | 20,8 | 15,1 | 9,4 | 17,9 |
| Oʻrtacha minimal, °C | −0,2 | −0,8 | 1,0 | 5,4 | 11,1 | 16,3 | 20,9 | 21,7 | 17,7 | 11,6 | 5,8 | 1,9 | 9,4 |
| Mutlaq minimal, °C | −9,9 | −11,3 | −8,7 | −5,2 | 2,8 | 7,9 | 12,7 | 13,5 | 6,9 | 2,0 | −1,9 | −8,1 | −11,3 |
| Yogʻingarchilik meʼyori, mm | 288,4 | 169,3 | 148,6 | 109,1 | 100,9 | 140,6 | 221,5 | 176,4 | 180,5 | 198,7 | 321,0 | 356,2 | 2 411,3 |
| *Manba: Yaponiya Meteorologiya Agentligi* |

Demografiyasi
-------------

Yaponiya aholini roʻyxatga olish maʼlumotlariga koʻra, Kashivazaki aholisi soni soʻnggi 30 yil davomida kamayib bormoqda.

Aholining oʻsishi| Yil | Aholi | ±% |
| --- | --- | --- |
| 1960 | 108,331 | —     |
| 1970 | 94,99 | −12.3% |
| 1980 | 95,892 | +0.9% |
| 1990 | 99,265 | +3.5% |
| 2000 | 97,896 | −1.4% |
| 2010 | 91,451 | −6.6% |
| 2020 | 81,526 | −10.9% |

Tarixi
------

Hozirgi Kashivazaki hududi qadimgi Echigo viloyatining bir qismi boʻlib, Hokuriku-do avtomagistralida pochta stansiyasi sifatida rivojlangan. Edo davridagi Yaponiyaning Tokugava syogunati davrida, hozirgi Kashivazaki hududining bir qismi Hori urugʻining kichik boʻlimi tomonidan boshqariladigan kichik *fudai* feodal domeni boʻlmish Shiiya domenining nazorati ostida saqlangan, boshqa qismlari esa bevosita *tenryo* hududi hisoblangan va kuchli nazorat ostiga olingan. Shuningdek ayrim hududlar Kuvana domenining (Ise viloyati), Kaminoyama domeni (Mutsu viloyati), Nagaoka domeni (Echigo viloyati) yoki Yoita domenining (Echigo viloyati) eksklavlari ham boʻlgan. Hozirgi zamonaviy Kashivazakida Kuvana domenining korxonalari joylashgan edi. Zamonaviy Kashivazaki shahri 1889-yil 1-aprelda Niigata Kariva tumanida munitsipalitetlar tizimini vaqtida tashkil etilgan. Meidzi davrida bu hududda neftning topilishi, shaharda iqtisodiy yuksalish va aholi sonining koʻpayishiga olib keldi. Kashivazaki 1940-yil 1-iyulda shahar maqomiga koʻtarildi. (Bu Niigata prefekturasida paydo boʻlgan beshinchi shahar edi).

1968-yil 1-noyabrda Kashivaza Kurohime qishlogʻini, 1971-yil 1-mayda Kitajjo shahrini (ikkalasi ham Kariva tumanidan) oʻzlashtirib oldi. Shahar 1989-yil 1-aprelda Kakizaki shahrining bir qismini (Nakakubiki tumanidan) va 2005-yil 1-mayda Nishiyama va Takayanagi shaharlarini (ikkalasi ham Kariva tumanidan) anneksiya qildi.

### 2007-yilgi zilzila

Asosiy maqola: 2007-yil Chuetsu dengizidagi zilzila
2007-yilning 16-iyulida Kashivazaki qirgʻoqlarida 6,8 magnitudali zilzila sodir boʻlib, uning natijasida 11 kishi halok boʻlgan va 700 dan ortiq kishi jarohat olgan, bu esa elektr taʼminotida katta uzilishlar, sunami haqida ogohlantirish va boshqa ofatlarga ham sabab boʻlgan. Zilzila Kashivazaki-Kariva atom elektr stansiyasini 2008-yil may oyidan boshlab 10 oyga yopilishga ham sabachi boʻlgan edi.

Hukumat
-------

 Kashivazaki shahar hokimiyati
Kashivazaki toʻgʻridan-toʻgʻri saylanadigan mer va 26 aʼzodan iborat bir palatali shahar qonun chiqaruvchi organi boʻlgan mer-kengashi boshqaruv shakliga ega. Shahar Niigata prefekturasi assambleyasiga ikki aʼzoni qoʻshish huquqi mavjud. Milliy siyosat nuqtai nazaridan, shahar Yaponiya Diet quyi palatasining Niigata 2-okrugi tarkibiga kiradi.

Iqtisodiyoti va sanoati
-----------------------

Kashivazaki anʼanaviy ravishda baliq ovlash tijorati, mashinasozlik, shisha idishlar va yogʻochni qayta ishlash markazi boʻlgan. Shaharda Kashivazaki-Kariva atom elektr stansiyasi joylashgan boʻlib, u elektr quvvati reytingi boʻyicha dunyodagi eng yirik yadroviy stansiya hisoblanadi.

Yaponiyadagi yirik qandolatchilik kompaniyasi Bourbonning bosh qarorgohi aynan Kashivazaki shahrida joylashgan.

Taʼlim tizimi
-------------

### Kollejlar va universitetlar

* Niigata texnologiya instituti
* Niigata Sangyo universiteti

### Boshlangʻich va oʻrta taʼlim

Kashivazaki shahrida 27 ta davlat boshlangʻich maktabi va 12 ta davlat oʻrta maktabi faoliyat yuritadi. Niigata prefekturasi taʼlim kengashi tomonidan boshqariladigan beshta davlat oʻrta maktabi bunyod etilgan. Prefekturada nogironlar uchun ikkita maxsus taʼlim maktabi ham mavjud.

Transporti
----------

 Yoneyama Ohashi koʻprigi
### Temir yoʻl

 JR Sharqiy yoʻli — Shin'etsu magistral liniyasi

* Yoneyama — Kasashima — Ōmigava — Kujiranami — Kashivazaki — Ibarame — Yasuda — Kitajō — Echigo-Hirota — Nagatori

 JR Sharqiy yoʻli — Echigo liniyasi

* Kashivazaki — Higashi-Kashivazaki — Nishi-Nakadōri — Arahama — Kariva — Nishiyama — Raihai — Ishiji

### Magistral yoʻl

* Hokuriku teskor yoʻli — Yoneyama IC, Kashivazaki IC, Nishiyama IC
* Milliy yoʻnalish 8
* Milliy yoʻnalish 116
* Milliy yoʻnalish 252
* Milliy yoʻnalish 291
* Milliy yoʻnalish 352
* Milliy yoʻnalish 353
* Milliy yoʻnalish 460

Qardosh shahar munosabatlari
----------------------------

* Xitoy — Emeishan City, Sichuan, Xitoy, 1194-yil 2-avgustdan buyon

Mahalliy diqqatga sazovor joylar
--------------------------------

 Kujiranami plyaji
Shimoyachi manzilgohi, milliy tarixiy qadamjosi ayni shu shaharda joylashgan.
Shuningdek, Kashivazaki har yili koʻplab madaniy tadbirlarga mezbonlik qiladi, jumladan, may oyida *Kaze no Jin* festivali, iyun oyida *En Ma Ichi*, iyul oyida *DonGALA* va iyul oyida *Gion* festivallari oʻtkaziladi.

Kashivazakining taniqli odamlari
--------------------------------

* Akiko Yajima, ovoz beruvchi aktrisa
* Daisuke Sakaguchi, ovoz beruvchi aktyor
* Hiroki Yagami, manga rassomi
* Ikue Otani, aktrisa
* Ikuo Hirayama, Niigata prefekturasining sobiq gubernatori
* Makiko Tanaka, siyosatchi
* Kakuei Tanaka, siyosatchi va Yaponiyaning 64 va 65-bosh vaziri
* Makoto Ogava, qoʻshiqchi (Morning Musume sobiq aʼzosi)
* Mihiro, qoʻshiqchi va aktrisa
* Motoei Shinzava, manga rassomi
* Tsunesaburo Makiguchi, Soka Gakkai birinchi prezidenti

Manbalar
--------

1. ↑  „Kashiwazaki city official statistics" (yaponcha).
2. ↑  „ja:観測史上1～10位の値（年間を通じての値）".  JMA. Qaraldi: 24-mart 2022-yil.
3. ↑  „ja:気象庁 / 平年値（年・月ごとの値）".  JMA. Qaraldi: 24-mart 2022-yil.
4. ↑  „Kashiwazaki population statistics". *citypopulation.de*. Qaraldi: 14-mart 2019-yil.
5. ↑  „Hokuriku" (yaponcha). *asahi-net.or.jp*. 10-may 2017-yilda asl nusxadan arxivlandi. Qaraldi: 1-noyabr 2022-yil.
6. ↑  *Kashiwazaki, Japan Earthquake of July 16, 2007* Alex K. Tang, PE and Anshel J. Schiff:. Reston, VA: ASCE, Technical Council on Lifeline Earthquake Engineering, 2007. ISBN 9780784410622. 13-iyul 2012-yilda qaraldi.  Wayback Machine saytida arxivlandi (2013-09-28).
7. ↑  *Kwok.* „Japanese Stocks Hit By Aftershocks Of Quake". *Forbes* (17-iyul 2007-yil). 9-iyun 2008-yilda asl nusxadan arxivlandi. Qaraldi: 14-mart 2019-yil.
8. ↑  *McErlain.* „More on the Japan Quake and the Kashiwazaki-Kariwa Nuclear Plant". *NEI Nuclear Notes*.  Nuclear Energy Institute (17-iyul 2007-yil). Qaraldi: 14-mart 2019-yil.
9. ↑  „BOURBON: Company Profile: Manufacturing Quality Headquarters".  Bourbon Corporation Japan. 22-dekabr 2015-yilda asl nusxadan arxivlandi. Qaraldi: 14-mart 2019-yil.
10. ↑  „International Exchange" (inglizcha). *List of Affiliation Partners within Prefectures*.  Council of Local Authorities for International Relations (CLAIR). 10-mart 2016-yilda asl nusxadan arxivlandi. Qaraldi: 1-iyul 2016-yil.

Havolalar
---------

* Rasmiy veb -sayt (yaponcha)


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * k
* m
* t

Shadow picture of Niigata PrefectureNiigata Prefekturasi |
| --- |
|  |
| 
Niigata (poytaxt) |
|  |
| Niigata | 

|  |  |
| --- | --- |
| Boʻlimlar | 
* Kita
* Higashi
* Chūō
* Kōnan
* Akiha
* Minami
* Nishi
* Nishikan
 |

 | 
Flag of Niigata Prefecture |
|  |
| Maxsus shaharlar | 
* Jōetsu
* Nagaoka
 |
|  |
| Shaharlar | 
* Agano
* Gosen
* Itoigava
* Kamo
* Kashivazaki
* Minamiuonuma
* Mitsuke
* Murakami
* Myōkō
* Ojiya
* Sado
* Sanjō
* Shibata
* Tainai
* Tōkamachi
* Tsubame
* Uonuma
 |
|  |
| Tumanlar | 
* Higashikanbara tumani
	+ Aga
* Ivafune tumani
	+ Avashimaura
	+ Sekikava
* Kariva tumani
	+ Kariva
* Kitakanbara tumani
	+ Seirō
* Minamikanbara tumani
	+ Tagami
* Minami-Uonuma tumani
	+ Yuzava
* Nakauonuma tumani
	+ Tsunan
* Nishikanbara tumani
	+ Yahiko
* Santō tumani
	+ Izumozaki
 |
|  |
| 
Niigata prefekturasidagi birlashishlar roʻyxati |

 |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* LCCN: n80022943
* MusicBrainz: f1631504-de13-4315-adf8-e0e435d3276a
* NDL: 00286619
* VIAF: 128999585
* en:WorldCat Identities: lccn-n80022943

 |